Les sol·licituds dels/de les estudiants s'ordenen per la nota d'admissió.
Les places de cadascun dels centres d'estudi s'adjudiquen començant per la preinscripció de l'estudiant amb la nota d'admissió més alta i baixant per ordre decreixent de nota fins que s'exhaureixen totes les places.
En totes les convocatòries l'assignació de places es farà pública al portal d'accés a la universitat.
Has d'entrar-hi per conèixer el resultat de la teva sol·licitud sense esperar a rebre'n cap notificació.
Els resultats de les assignacions i reassignacions de places poden ser objecte de reclamació en el termini de cinc dies a partir de la seva publicació.
Per fer qualsevol reclamació, has de presentar a l' Oficina d'Accés a la Universitat o les seves seus territorials una sol·licitud amb l'exposició dels fets que la motiven i una còpia del comprovant de la preinscripció.
Es poden consultar les dates de publicació de les assignacions i reassignacions al calendari.
Per assignar les places s'estableixen una quota general de places i unes quotes de places de reserva.
Estudiants amb proves d'accés a la universitat o assimilats
Estudiants amb títol de tècnic superior de formació professional o assimilats
Estudiants amb títol de tècnic superior d'arts plàstiques i disseny o assimilats
Estudiants amb títol de tècnic esportiu superior o assimilats
Estudiants procedents de sistemes educatius estrangers
Estudiants de sistemes educatius estrangers amb convalidació parcial d'estudis
1% de les places de cada ensenyament
5% de les places de cada ensenyament
Esportistes d'alt nivell o d'alt rendiment
En els estudis d'Educació Primària, Fisioteràpia i Ciències de l'Activitat Física i de l'Esport, en tenen reservat el 5%
Si tens la possibilitat de demanar l'admissió per la quota general de places i per una quota de reserva, pots fer la preinscripció per les dues alhora.
Un exemple seria el cas d'un estudiant amb PAU i amb titulació universitària.
En aquest cas, hauràs de presentar la documentació de tots dos estudis.
Esportistes d'alt nivell i d'alt rendiment:
Pots consultar les dates d'assignació i matrícula al calendari
Si has demanat verificació o nova correcció d'una o més matèries de PAU, entraràs en el procés d'assignació de places amb la teva nota inicial (sense el resultat de la verificació o nova correcció).
Si com a conseqüència del resultat de la verificació o nova correcció, la teva nota d'admissió canvia, es revisarà la teva assignació de plaça
Si a la primera assignació de places ets assignat a un centre d'estudi sol·licitat entre la 2a i la 8a preferència pots convertir-la, mitjançant el tràmit "Assignació definitiva", en 1a preferència.
Això significa que vols matricular-te definitivament en la preferència assignada i renuncies a les preferències anteriors.
Aquest tràmit es fa al portal d'accés a la universitat.
Has de ser conscient que, si realitzes aquest tràmit, el teu procés de preinscripció ha acabat.
Si no fas el tràmit "Assignació definitiva" has de tenir en compte que la plaça que ara tens assignada no es perd.
Si a la segona assignació de places de la convocatòria de juny ets assignat a un centre d'estudi sol·licitat entre la 2a i la 8a preferència, o bé no ets assignat a cap de les preferències sol·licitades, i vols continuar en el procés de reassignació de places per millorar la teva assignació, has de fer el tràmit "Continuar en el procés de reassignació de places" al portal d'accés a la universitat.
Per a l'assignació de places de les convocatòries de setembre i d'octubre s'ha establert un ordre de prioritat per a l'assignació de les places.